b'\n_START_ARTICLE_\nBioenergetikk (alternativ behandlingsmetode)\n_START_PARAGRAPH_\nBioenergetikk er en alternativ behandlingsmetode som ble utviklet av dr. Alexander Lowen (1910\xe2\x80\x932008) i USA p\xc3\xa5 1960-tallet. Metoden bygger p\xc3\xa5 en teori om at psykiske problemer, stress, sinne og frykt innvirker p\xc3\xa5 b\xc3\xa5de bevegelser, pust, kroppsholdning og sittem\xc3\xa5te. Bioenergetikk blir ogs\xc3\xa5 kalt \xc2\xaben kroppsorientert form for psykoterapi\xc2\xbb._NEWLINE_En behandling med bioenergetikk utf\xc3\xb8res ved \xc3\xa5 gj\xc3\xb8re puste\xc3\xb8velser, massasje, samtaleterapi og forskjellige bevegelser. Bioenergetikk er beslektet med b\xc3\xa5de tankefeltterapi (TFT) og Emotional Freedom Techniques (EFT), og ut\xc3\xb8ves ofte av psykologer. Bioenergetikk er en videreutvikling av noe av Wilhelm Reichs teori._NEWLINE_Effekten av bioenergetikk er omdiskutert.'